CELEX: 22012D0094
Language: bg
Date: 2012-04-30 00:00:00
Title: Решение на Съвместния комитет на ЕИП № 94/2012 от 30 април 2012 година за изменение на приложение XI (Електронни комуникации, аудиовизуални услуги и информационно общество) към Споразумението за ЕИП

13.9.2012   
            
            
               BG
            
            
               Официален вестник на Европейския съюз
            
            
               L 248/32
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 94/2012
   от 30 април 2012 година
   за изменение на приложение XI (Електронни комуникации, аудиовизуални услуги и информационно общество) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XI към Споразумението бе изменено с Решение на Съвместния комитет на ЕИП № 54/2012 от 30 март 2012 г. (1)
               
            
         
               (2)
            
            
               Решение 2009/766/ЕО на Комисията от 16 октомври 2009 г. относно хармонизирането на радиочестотните обхвати 900 MHz и 1 800 MHz за наземни системи за предоставяне на общоевропейски електронни съобщителни услуги в Общността (2) следва да бъде включено в Споразумението,
            
         ПРИЕ НАСТОЯЩОТО РЕШЕНИЕ:
   Член 1
   След точка 1 (Директива 87/372/ЕИО на Съвета) от приложение XI към Споразумението се добавя следната точка:
   
               „1а.
            
            
               
                  32009 D 0766: Решение 2009/766/ЕО на Комисията от 16 октомври 2009 г. относно хармонизирането на радиочестотните обхвати 900 MHz и 1 800 MHz за наземни системи за предоставяне на общоевропейски електронни съобщителни услуги в Общността (ОВ L 274, 20.10.2009 г., стр. 32).
               Разпоредбите на решението, по смисъла на настоящото споразумение, се четат със следната адаптация:
               Настоящото решение се прилага по отношение на Лихтенщайн считано от 2018 г.“
            
         Член 2
   Текстовете на Решение 2009/766/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 май 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 30 април 2012 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 207, 2.8.2012 г., стр. 34.
   
      (2)  ОВ L 274, 20.10.2009 г., стр. 32.
   
      (3)  Без отбелязани конституционни изисквания.